Parasetamoli voi rasittaa maksaa, aspiriini voi lisätä suoliston verenvuotoa – Apteekeissa on alettu vahtia tuttujen särkylääkkeiden ostajia piilevien riskien takia

Kahta tulehduskipulääkettä ei tulisi käyttää yhtä aikaa, neuvovat asiantuntijat.

Särkylääkettä apteekissa ostavalta on alettu entistä aktiivisemmin kysyä, kenelle lääke tulee ja mitä muita lääkkeitä on käytössä. Tiedustelu tehdään ostajan terveyden takia: itsehoitolääkkeiden haitat on tunnettu pitkään, mutta nyt niitä yritetään estää.